**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(мәктәп туры, 2016-2017 уку елы) 10 нчы сыйныф**

1. **Әдәбият теориясе.**

1. Эпик төргә хас иң төп жанрларны билгеләп языгыз. **(хикәя, повесть, роман)**

2. Мәгърифәтчелек әдәбиятына хас нинди үзенчәлекләрне әйтә аласыз? (**Үзәккә тәрбияле, әхлаклы, мәгърифәтле геройны кую, аны тәрбиясез, надан геройга каршы куеп тасвирлау, мәгърифәтле булу кешене бәхетле итә дип раслау һ.б.)**

1. **Әдәби чорга һәм әдәби иҗатка кагылышлы биремнәр.**

1. Мәгърифәтчелек әдәбиятына хас үзенчәлекләр ХХ йөз башында иҗат ителгән кайсы әсәрләрдә чагылыш таба? Әсәрләр белән бергә аларның авторларын да билгеләп язып куегыз. **(Г.Исхакыйның “Өч хатын берлән тормыш”, “Тәгаллемдә сәгадәт”, Ф.Әмирханның “Гарәфә кич төшемдә” һ.б.)**

2. Г.Исхакыйның “Сөннәтче бабай” әсәренең кайсы иҗат юнәлешенә мөнәсәбәтле иҗат ителүен билгеләгез:

***Реализм***

*Романтизм*

*Модернизм*

3. “Сөннәтче бабай” повестеның авторы нинди сыйфатларны хуплый, ниндиләрен тәнкыйтьли, кире кага? **(иманлы, динле, тәрбияле, әхлаклы булу, башкаларга изгелек эшләү, чисталык, ирне олылап яшәү кебек сыйфатлар хуплана, әхлаксызлык, имансызлык, шапшаклык кебек сыйфатлар тәнкыйтьләнә)**

4. Әлеге әсәрдә “яфрак ярмыйча корыган миләш” һәм “ямь-яшел яфраклы каен” образлары нинди функция үти? Аларга Г.Исхакый нинди мәгънә сала? (**Символ ролен үтәп киләләр. Бу очракта корыган миләш һәм каен икесе дә Сөннәтче бабай һәм Гөлйөзем әбине символлаштыра**)

1. **Иҗади эш.**

*Метафора, эпитет, чагыштыру, сынландыру* кебек тел-сурәтләү чараларына таянып, гөрләвекләр аккан, кояшлы язгы табигатьне тасвирлагыз.