**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(мәктәп туры, 2016-2017 уку елы) 8 нче сыйныф**

1. **Теоретик биремнәр.**
2. Әлеге әсәрләрне, идея-эстетик үзенчәлекләренә бәйле төстә, өч төркемгә бүлеп языгыз: а) суфичылык әсәре (*Нәсыйхәт”, Мөхәммәдъяр)*, б) мәгърифәтчелек әсәре (*Хисаметдин менла”, М.Акъегет*), в) психологик әсәр (*Буранда”, Ш.Камал)*.

2. Сез матур әдәбиятның нинди вазифаларын беләсез? Җавабыгызны мисаллар белән дәлилләп языгыз. (**танып-белү, тәрбияви, эстетик)**

1. **Әдәби иҗатка һәм әдәби әсәргә кагылышлы биремнәр.**

1. Биографик мәгълүматлары бирелгән әдипне билгеләгез: *1864 нче елның 3 декабрендә Пенза губернасының Чембар шәһәрендә дөньяга килә. Мәскәү университетына үтенеч яза, ләкин укырга керә алмый. Гимназиядә укыганда ук француз телен үзләштерә....*

А) Мөхәммәдъяр

Б) **М.Акъегет**

В) Ш.Камал

2. М.Акъегетнең “Хисаметдин менла” әсәреннән әлеге өзекләргә туры килгән геройларны билгеләп языгыз:

*“Йөзенә баксаң, бу егерме биш яшьлек егеткә гаҗәпләнерсең. Йөзе гүзәл ачык.”* ***(Хисаметдин)***

*“...тыштан берни күрсәтмәсә дә, эчендә Хисаметдин менлага ачу тотып сөймәс иде”* ***(Гали бай)***

*“...көн урталары кичкәч, ... кече бүлмәдә тәрәзә төбендә тегү тегеп утыра иде.*” **(Хәнифә)**

3. М.Акъегетнең “Хисаметдин менла” әсәрендә Хәнифә туташ образына характеристика бирегез, аның аша автор нинди фикерләр үткәрә дип уйлыйсыз? (**Аның аша автор яңа тип хатын-кыз образын тудыра, хатын-кыз азатлыгы проблемасын күтәрә башлый, үз бәхете өчен көрәшкәндә, әхлаклы булганда бәхеткә ирешү мөмкинлеген күрсәтә**).

4. Әлеге әсәрдәге кайсы геройларны сез ярдәмче герой дип атар идегез? Ни өчен? (**Бикбулат, Әбүзәр, Мохтар, алар Хисаметдин менла образын ачуда ярдәм итә, автор фикерен үткәрүдә катнаша**)

1. **Иҗади эш.**

*Эпитет, чагыштыру, сынландыру* кебек тел-сурәтләү чараларына таянып, кышкы шәһәр яки авыл күренешен тасвирлагыз.